laion/Wikipedia-Exotic huggingface dataset:
החברה לפיתוח מטה בנימין

החברה לפיתוח מטה בנימין היא חברה בע"מ המספקת לתושבי מטה בנימין שירותי פיתוח ובנייה, תחנות דלק ושירותי הסעות (אוטובוסים ומיניבוסים). החברה מנהלת את מסוף התחבורה הציבורית החדש בשער בנימין, פארק תעשיות שער בנימין וכן שותפה במחצבות נטף. החברה כיום מנוהלת על ידי מועצה אזורית מטה בנימין. יו"ר החברה הוא ראש מועצת בנימין ישראל גנץ. מנכ"ל החברה הוא אלדד בן זמרה. החברה נוסדה בשנת 1981. היא הוקמה בתחילה במטרה לספק הסעות לבתי הספר לתלמידי בנימין. בהמשך הפכה לחברה בעלת מערך הסעות נרחב לתלמידים, מטיילים ותיירים, וגם לחברה כלכלית וקבלנית. מטה החברה לפיתוח ישב במשך 37 שנים ביישוב פסגות שליד ירושלים, ובתחילת שנת 2019 החברה עברה למשכנה החדש בשער בנימין הסמוך לירושלים. בחברה עובדים כיום כ-140 איש, רובם תושבי בנימין. בנוסף לכ-140 כלי רכב שונים, ברשות החברה לפיתוח 59 אוטובוסים ממוגני ירי המשמשים להסעת אלפי תלמידים ותלמידות (על-פי הנחיות משרד הביטחון) ללמעלה מ-40 בתי ספר ברחבי המועצה האזורית מטה-בנימין. בנוסף משמש צי האוטובוסים לטיולים, הסעות פרטיות ועוד. החברה עוסקת בעבודות בנייה ופיתוח תשתיות ציבוריות לצד פיתוח נופי, פיתוח תשתיות חשמל, עפר, מים וביוב. כחלק מעיסוקה, בנתה החברה מעל 50 מבני ציבור: בריכת שחייה ביישוב נעלה, בית מדרש וכיתות לימוד במכינת בני דוד בעלי, שיפוץ מקיף באולפנת שירת הים בנוה צוף, תלמוד תורה ביישוב נריה, הרחבה של מבנה משק אחיה בשילה, ועוד פרויקטים רבים של כיתות לימודים, גני ילדים, בתי כנסת ומוסדות ציבור שונים ביישובי בנימין בהם שילה, נריה, דולב, נווה צוף ומעלה לבונה. החברה עוסקת גם ביזמות נדל"ן ובונה שכונות מגורים בנעלה, נוה צוף, כוכב השחר, מגרון, הר גילה, אריאל ובמקומות נוספים. החברה לפיתוח מנהלת ומפתחת חמישה אזורי תעשייה שונים ברחבי בנימין, המהווים מוקד תעסוקה ומסחר לתושבי בנימין. בבעלות החברה שלוש תחנות דלק הפזורות בבנימין. בנוסף, שותפה החברה בבנייה ובבעלות של חמישה אזורי תעשייה ברחבי המועצה. כמו כן קיבלה החברה זיכיון ל-15 של כרייה וחציבה במחצבת נטף. נכון לשנת 2019, החברה בונה מאות יחידות דיור בתחומי המועצה בפרט, ובכל רחבי הארץ בכלל. אתר האינטרנט הרשמי של החברה לפיתוח מטה בנימין חדשות כיפה, ‏לראשונה: פורום בעלי עסקים לפיתוח אזור התעשייה שער בנימין, באתר כיפה, 31 בדצמבר, 2019 18:52 ערוץ 7, נהגי החברה לפיתוח מטה בנימין התאגדו בהסתדרות הלאומית, באתר ערוץ 7, 27 בנובמבר 2019
חוסיין חלמורזייב

חוסיין מגומטוביץ' חלמורזייב (ברוסית: Хусейн Магометович Халмурзаев; נולד ב-9 באוקטובר 1993) הוא ג'ודוקא רוסי ממוצא קווקזי. הוא מחזיק בשתי מדליות ארד מאליפות אירופה (2017 ו-2019). חוסיין הוא אחיו התאום של האלוף האולימפי חסן חלמורזייב. בספטמבר 2013, זכה חלמורזייב במדליה הראשונה שלו בתחרות מהסבב העולמי כאשר זכה במדליית ארד בגראנד פרי אלמטי. באפריל 2016 הוא זכה במדליית זהב בגראנד פרי סמסון לאחר שניצח בגמר את ממדאלי מחדייב האזרי. באותה השנה הוא גם זכה במדליית כסף בטורניר המאסטרס היוקרתי שנערך בגוודלחרה. באליפות אירופה בשנת 2017 אשר נערכה בוורשה, זכה חלמורזייב במדליית הארד בקטגוריית המשקל עד 90 ק"ג. הוא הגיע עד שלב חצי הגמר בו הפסיד לאקסל קלרז'ה הצרפתי ונשר לקרב על מדליית הארד בו גבר בניקוד ווזארי על איגור וראפייאו הבלארוסי. עוד באותה השנה זכה במדליית זהב בגראנד פרי חוחחוט. באליפות אירופה 2019 שנערכה במינסק כחלק מהמשחקים האירופיים, זכה חלמורזייב שוב במדליית הארד. חוסיין חלמורזייב, ברשת החברתית פייסבוק חוסיין חלמורזייב, ברשת החברתית אינסטגרם חוסיין חלמורזייב, באתר איגוד הג'ודו העולמי חוסיין חלמורזייב, באתר JudoInside.com
אתאנריק

אתאנריק (Athanareiks בשפת הגותים הוא "מלך השנה"; ? - 381) היה מלך או מנהיג הויזיגותים, יריבו של פריטיגרן. במקורות רומיים מסוימים מכונה Judex potentissimus. אתאנריק נחשב למלך הראשון של הוויזיגותים, הוא עמד בראש קונפדרציה של שבטים גותיים. הוא נזכר בהיסטוריה לראשונה בשנת 369, כשנכנס לקרב עם השליט הרומי ואלנס. לאחר הקרב ניהל אתאנריק משא ומתן עם הרומאים והשיג תנאים טובים לעמו. תחת לחץ ההונים הוויזיגותים התיישבו סביב הרי הקרפטים המזרחיים וכדי להתגונן מפני ההונים הקימו גלי אדמה גדולים, המכבידים על תנועת פולשים רכובים. זמן קצר לפני מותו ביקר אתאנריק בקונסטנטינופול וחתם על הסכם שלום עם תאודוסיוס הראשון, הסכם שנשאר בתוקף גם לאחר מותו. מדיה וקבצים בנושא אתאנריק בוויקישיתוף History of the Goths (באנגלית) אתאנריק, באתר אנציקלופדיה בריטניקה (באנגלית) אתאנריק, באתר אנציקלופדיית ההיסטוריה העולמית (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פסגת פריצ'רד (אנטארקטיקה)

פסגת פריצ'רד (באנגלית: Pritchard Peak) היא פסגה בהרי דול, ברכס בריטניה שבאנטארקטיקה. הפסגה ממוקמת 6 קילומטרים דרומית מזרחית לפסגת סאבורו. גובהה של הפסגה 1,800 מטרים מעל פני הים. הפסגה נקראת על שמו של קולונל מריון גראהם פריצ'רד הבן (.Marion Graham Pritchard, Jr), אשר כיהן כסגן מפקד, וכמפקד של טייסת התובלה 109, במהלך העברת מבצעי LC-130 מצי ארצות הברית לידי המשמר הלאומי האווירי של ארצות הברית(אנ'). פסגת פריצ'רד באתר הסקר הגאולוגי של ארצות הברית פסגת פריצ'רד(הקישור אינו פעיל) באתר הגאזט האנטארקטי של ממשלת אוסטרליה פסגת פריצ'רד באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת פריצ'רד מפת אזור פסגת פריצ'רד מידע היסטורי וגאוגרפי לפי מקור אחר גובה הפסגה 1,389 מטרים מעל פני הים
דריגה נזרבייבה

דריגה נורסולטנגיזי נזרבייבה (בקזחית: Дариға Нұрсұлтанқызы Назарбаева; נולדה ב-7 במאי 1963) היא מדינאית קזחית ובתו של נשיא קזחסטן לשעבר נורסולטן נזרבאייב. מכהנת כנשיאת הסנאט הקזחי מאז 20 במרץ 2019 ובעבר כיהנה כסגנית ראש הממשלה בשנים 2015–2016. נזרבייבה נולדה בטמירטאו. עבדה כראש סוכנות הידיעות הרשמית הממשלתית, ח'באר. הקימה את המפלגה הקזחי "אסר" ותנועת "הכל ביחד". "אסר" התמזגה בהמשך עם מפלגתו של נזרבייב האב, "אוטאן" ביולי 2006. אנליסטים רבים האמינו שהנשיא נזרבייב הכין את בתו כיורשת, עם פרישתו או מותו. יחסיה עם אביה התדרדרו מאז 2007, בין השאר בשל הביקורת שהיא נטתה להביע כנגד ממשלו. נזארבייבה היא זמרת אופרה חובבת נלהבת. למרות היעדר הכשרה ווקלית רשמית, היא מבצעת לעיתים קרובות אריות אופרה בקונצרטים ובאירועים. ב-13 במאי 2013, היא ערכה קונצרט, שאורגן על ידי הרוזן פייר שרמטייב, בתיאטרון שאנז אליזה בפריז, עם תזמורת לאמורו בהנחיית דמיטרי יבלונסקי ולהקת סאזגן סאזי בהנהגת בגדט טילגנוב ועם כמה אמנים כמו הפסנתרן טימור אורמנצ'ייב ואחרים. בין הנוכחים היו אלכסנדר אורלוב, שגריר רוסיה בצרפת, שגרירים, דיפלומטים או משקיעים אחרים והסופר הצרפתי ז'אן-פייר טיולה. ב-3 באפריל 2014 נבחרה לכהן כסגן יו"ר המג'יליס, הפרלמנט הקזחי. ב-11 בספטמבר 2015 מונתה לתפקיד סגנית ראש הממשלה. שנה לאחר מכן, ב-13 בספטמבר 2016, היא מונתה לחברה בסנאט והוסמכה לכהן כראש ועדת החוץ והביטחון של הסנאט ב-16 בספטמבר אותה שנה. בשנת 2017 היא יזמה הפקת סרט, טומיריס, על חייה של מלכה עתיקה. במרץ 2019 מונתה ליושבת ראש הסנאט הקזחי. לנזרבייבה היו נישואים ארוכים לאיש העסקים והפוליטיקאי הקזחי רחאט אלייב עד לגירושין ביוני 2007. אלייב טוען כי הגירושין הוצאו לפועל ללא הסכמתו וכי אלו נכפו עליו על ידי הנשיא נזרבאייב. לנזרבאייבה שני בנים מאלייב, נוראלי ואיסולטן, ובת בשם ונרה. היא גם סבתא לנכדה, אחרי שאשתו של נוראלי ילדה את לורה אלייבה בשנת 2003. מדיה וקבצים בנושא דריגה נזרבייבה בוויקישיתוף קזחסטן באתר מחלקת המדינה של ארצות הברית קזחסטן: השבר לכאורה נפתח במשפחת נזרבייב RadioFree Europe / RadioLiberty "Dariga Nazarbayeva appointed Vice PM of Kazakhstan". Kazinform. 11 בספטמבר 2015. נבדק ב-17 בדצמבר 2015. {{cite web}}: (עזרה) הנשיא הקזחי מינה את דריגה נזרבייבה כסגנית ראש הממשלה "בתו של הנשיא הקזחי מונתה לראש ועדה בסנאט", רדיו אירופה החופשית / ליברטי רדיו, 16 ספטמבר 2016 https://lenta.inform.kz/en/kazakhfilm-sataifilm-to-start-work-on-historical-film-about-tomiris_a3015630 יוזמה להפקת סרט טומיריס סוכנויות הידיעות, זמרת האופרה תירש את אביה הרודן?, באתר ynet, 20 במרץ 2019 חתנו של נזארבייב התגרש, מוסקבה טיימס, 13 ביוני 2007 Моя семья СЕМЬЯ У старшего сына Дариги Назарбаевой Нарали родилась дочь Лаура
אלדוסיבי

קלוב אתלטיקו אלדוסיבי (בספרדית: Club Atlético Aldosivi) הוא מועדון כדורגל ארגנטינאי מהעיר מאר דל פלאטה. המועדון נוסד ב-29 במרץ 1913 וכיום משחק בליגת העל הארגנטינאית. בשנת 1979, הקבוצה התמזגה עם שני מועדוני כדורגל אחרים ממאר דל פלאטה: טאז'רס ובאנפילד, כשנודעה בשם דפנסורס דל פוארטו. שם המועדון חזר לשמו המקורי שנתיים לאחר מכן, והוא נקרא כך עד עצם היום הזה. ליגת המשנה הארגנטינאית: זכייה (1): 2017-18 מדיה וקבצים בנושא אלדוסיבי בוויקישיתוף אתר האינטרנט הרשמי של אלדוסיבי (בספרדית) אלדוסיבי, ברשת החברתית פייסבוק אלדוסיבי, ברשת החברתית אקס (טוויטר) אלדוסיבי, ברשת החברתית אינסטגרם פרופיל, באתר Transfermarkt
פסגת פריצ'רד

האם התכוונתם ל... פסגת פריצ'רד (אנטארקטיקה) – הר ברכס בריטניה שבאנטארקטיקה פסגת פריצ'רד (קרוליינה הצפונית) – הר במדינת קרוליינה הצפונית שבארצות הברית
2043

שנת 2043 היא השנה ה-43 במאה ה-21. זוהי שנה רגילה, שאורכה 365 ימים. 1 בינואר 2043 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. 14 בינואר - סלובניה תסגור את תחנת הכוח הגרעינית היחידה שלה. 50 אחוז ממעטפת הקרח הקיצית של ים רוס עשויה להפשיר בשנה זו. החללית צ'אנג-אה 3 עשויה להיכבות 30 שנה אחרי ששוגרה. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2043 בוויקישיתוף תומפסון ראורטרס, Slovenia and Croatia to extend lifespan of Krsko nuclear plant, Foro Nuclear (באנגלית) ואקר סמיט' גוניור, The effects of changing winds and temperatures on the oceanography of the Ross Sea in the 21st century, AGU100 (בבאנגלית) אנדרו ג'ונס, China’s telescope on the Moon is still working, and could do for 30 years, GBtimes (באנגלית) (ארכיון)
קנדגה

קנדגה (שם מדעי: Canadaga; מילולית: "עוף קנדי") הוא סוג עוף מהקבוצה הלא-טקסונומית עופות בעלי שיניים ומסדרת ההספראורניסאים הנכחדת. הוא חי בסוף הקרטיקון במאסטריכט, לפני 67 מיליון שנה, קרוב מאוד להכחדת הקרטיקון הגדולה. מאובניו התגלו באי ביילוט שבקצה הקרוב לאי באפין שבנונאווט, קנדה. עוף זה היה חסר יכולת תעופה והיה דומה להספראורניס אך גבוה יותר והגיע לגובה של 1.5 מטר. בניגוד לקרוביו שנמצאו באזורים טרופיים הוא הסתגל לתנאים ממוזגים או אף ארקטיים. בדומה להספראורניס הוא היה בעל מקור ארוך שממנו בלטו שורות שיניים מחודדות והוא היה בעל כנפיים גמדיות, איתם ריחף במים במצוד אחרי דגים. הוא נכחד לחלוטין בסוף הקרטיקון. מדיה וקבצים בנושא קנדגה בוויקישיתוף קנדגה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
הר ראמג'

הר ראמג' (באנגלית: Mount Rummage) הוא הר סלעי חשוף ברכס בריטניה שבאנטארקטיקה. גובהו של ההר 1,510 מטרים מעל פני הים. ההר מצוי בצידו המערבי של קרחון ראמסייר, והוא ההר המערבי ביותר, לגדתו הצפונית של קרחון בירד. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של קצין המכונות (צ'יף) לורנס א. ראמג' (Laurence A. Rummage) מצי ארצות הברית, שנטל חלק בתיאום ההובלה מקרייסטצ'רץ' שבניו זילנד לתחנת מקמרדו במסגרת מבצע קיפאון עמוק בשנת 1965. הר ראמג' באתר הסקר הגאולוגי של ארצות הברית הר ראמג' באתר הגאזט האנטארקטי של ממשלת ניו זילנד הר ראמג' באתר הגאזט האנטארקטי של ממשלת אוסטרליה הר ראמג' באתר הגאזט האנטארקטי המשווה SCAR תצלום לוויין של אזור הר ראמג' הר ראמג' באתר peakery מתן שם רשמי להר, בגאזט השמות הרשמיים של ממשלת ניו זילנד מידע גאוגרפי והיסטורי מידע גאוגרפי
הרנאדפטרי

הרנאדפטרי (בהונגרית: Hernádpetri) הוא כפר קטן במחוז בורשוד-אבאוי-זמפלן שבצפון מזרח הונגריה. בהרנאדפטרי הייתה קהילה יהודית קטנה. מדיה וקבצים בנושא הרנאדפטרי בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
טיטאנוהיירקס

טיטאנוהיירקס (שם מדעי: Titanohierax) הוא סוג נכחד של עוף דורס ממשפחת הנציים, אשר חי באיים הקריביים בקובה, היספניולה ובבהאמה. דורס זה נחשב לקרובו של הסוג עקב שחור (Buteogallus) והיה קרוב למינים הנכחדים: Buteogallus borrasi‏, Buteogallus gloveralleni ו-Buteogallus gloveralleni's, אשר בעבר שני האחרונים נכללו בסוג זה. מאובנים של טפרי הרגליים מרמזים על כך שאורך טופר הדורס הגיע ל-57 מ"מ ומשקל הגיע ל-7.3 ק"ג, גדול יותר מכל מין של עיט. ככל הנראה הוא היה טורף-העל של האיים האנטילים וניזון מעופות ויונקים קטנים. טיטאנוהיירקס, באתר GBIF (באנגלית)
הרנאדסנטאנדראש

הרנאדסנטאנדראש (בהונגרית: Hernádszentandrás) הוא כפר קטן במחוז בורשוד-אבאוי-זמפלן שבצפון מזרח הונגריה. בהרנאדסנטאנדראש התגוררו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו. מדיה וקבצים בנושא הרנאדסנטאנדראש בוויקישיתוף אתר האינטרנט הרשמי של הרנאדסנטאנדראש (בהונגרית) מפקד האוכלוסין ההונגרי 2018 לוח זיכרון לזכר נספי השואה בסיקסו מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
הרנאדווצ'ה

הרנאדווצ'ה (בהונגרית: Hernádvécse) הוא כפר במחוז בורשוד-אבאוי-זמפלן שבצפון מזרח הונגריה. בהרנאדווצ'ה הייתה קהילה יהודית קטנה. מדיה וקבצים בנושא הרנאדווצ'ה בוויקישיתוף "הרנאדווצ'ה", באתר JewishGen (באנגלית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אלפא רומיאו GTA

אלפא רומיאו ג'וליה GTA (באיטלקית: Alfa Romeo GTA) היא מכונית ספורט בתצורת קופה, אשר יוצרה על ידי יצרנית הרכב האיטלקית אלפא רומיאו בין השנים 1965–1975. יוצרו 1,735 יחידות. "Giulia Sprint GTA" - יוצרה בין השנים 1965 - 1967 ובשנת 1969. "GTA SA" - יוצרה בשנת 1967. "GTA 1300 Junior" - יוצרה בין השנים 1968 - 1975. "GTAm" - יוצרה בין השנים 1970 - 1971 דגמי "אלפא רומיאו GTA" נבנו כמכוניות ספורט ומכוניות מרוץ 2 דלתות מנוע קדמי מנוע בנזין מנוע הנעה אחורית "אלפא רומיאו GTA" "אלפא רומיאו GTA" "אלפא רומיאו GTA", שנת 1967 "אלפא רומיאו GTA" דגם "GTAm" "אלפא רומיאו GTA" "אלפא רומיאו GTA" "אלפא רומיאו GTA" אלפא רומיאו ג'וליה אלפא רומיאו ג'וליה GT מדיה וקבצים בנושא אלפא רומיאו GTA בוויקישיתוף "אלפא רומיאו GTA", שנת 1965 - קטלוג ומפרט automobile-catalog.com/car/1965/64970/alfa_romeo_giulia_sprint_gta "אלפא רומיאו GTA" דגם "Giulia-1600-Sprint-GTA" ultimatecarpage.com/car/1332/Alfa-Romeo-Giulia-1600-Sprint-GTA "אלפא רומיאו GTA" דגם "SA" web.archive.org/web/20120222214012 "אלפא רומיאו GTA" דגם "GTAm" ultimatecarpage.com/car/2522/Alfa-Romeo-Giulia-1750-GTAm
אינאנץ'

אינאנץ' (בהונגרית: Ináncs) הוא כפר במחוז בורשוד-אבאוי-זמפלן שבצפון מזרח הונגריה. באינאנץ' הייתה קהילה יהודית קטנה ובמקום עדיין קיימים קברים יהודיים. תושבים יהודיים מהכפר שנרצחו בשואה מונצחים בלוח זיכרון בסיקסו. מדיה וקבצים בנושא אינאנץ' בוויקישיתוף אתר האינטרנט הרשמי של אינאנץ' (בהונגרית) (בהונגרית) מפקד האוכלוסין ההונגרי 2018 בית הקברות היהודי באינאנץ' לוח זיכרון לזכר נספי השואה בסיקסו מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
דיאדקטס

דיאדקטס (שם מדעי: Diadectes; משמעות השם: "נושך לרוחב") הוא סוג של חולייתן פרהיסטורי מהקבוצה דמויי זוחלים שחי באמריקה הצפונית בתחילת הפרם לפני 290 עד 272 מיליון שנה. היצור היה מבין ראשוני החולייתנים הצמחונים ומראשוני החולייתנים הגדולים בעולם. מאובניו התגלו ב-1978 בידי החוקר אדוארד קופ בטקסס וכללו בעיקר שרידי לסתות. מקור שמו הוא ממבנה הלסתות השטוחות. בסוג זה התגלו 5 מינים שונים. הדיאדקטס היה דמוי-זוחל באורך 1.5-3 מטר והוא היה בעל גולגולת כבדה, חוליות וצלעות רחבות מאוד וגפיים קצרות ושטוחות. בעבר חשבו שמבנהו היה דמוי-חבית אך בהמשך התברר שהצלעות היו מחוברות לקצוות הגפיים. היה לו זנב ארוך כשל זוחל והוא דמה במראהו לסיימוריה ולדמויי זוחלים נוספים. הגולגולת הייתה בעלת שיניים חותכות שטוחות ורחבות המעידות שבעליהם היה צמחוני ומאחוריהם שיני לחיים שתיפקדו כטוחנות עבות. בניגוד למרבית הזוחלים הוא היה בעל חיך משני, כך שהוא יכל לאכול וגם לנשום בו זמנית. הגולגולת הייתה נמוכה ובעלת פתח צדי בקצה, המאפיין את מרבית הזוחלים. מאפיינים מסוימים בתכונותיו דמו לאלה של הפליקוזאורים, אך הוא לא היה קרוב אליהם אלא מדובר באבולוציה מתכנסת מקבילה. הוא היה אוכל צמחייה גדול מאוד שאולי התפתח לזוחל. מדיה וקבצים בנושא דיאדקטס בוויקישיתוף דיאדקטס, באתר GBIF (באנגלית) דיאדקטס, באתר אנציקלופדיה בריטניקה (באנגלית)
אנתרקוזאורוס

אנתרקוזאורוס (שם מדעי: Anthracosaurus; מילולית: "לטאת פחם") הוא סוג של חולייתן יבשתי מהקבוצה דמויי זוחלים אשר חי בקרבון הפנסילבני לפני 310 מיליון שנה בערך. הוא היה שוכן מים גדול שמאובניו התגלו בסקוטלנד, בריטניה ותואר בידי החוקר תומאס הנרי האקסלי מדגימות ששלח לו ג'יימס ראסל. האנתרקוזאורוס הגיע לאורך משוער של 3.7 מטר, קרוב לאאוגיריניוס ואולי הגיע למשקל רב ממנו. הוא היה בעל גולגולת באורך 40 ס"מ שלו, בעלת שיניים חרוטיות ארוכות שחלקם בלטו מתקרת הפה ואף מחוצה לו. המבנה נועד לעזור לו לתפוס דגים ויצורים מהירים אחרים במי ביצות ונהרות בהם שחה מרבית זמנו, אם כי יכל לעלות ליבשה. יצור זה היה הגדול מבין קרוביו שחיו בסקוטלנד בקרבון. מדיה וקבצים בנושא אנתרקוזאורוס בוויקישיתוף אנתרקוזאורוס, באתר GBIF (באנגלית)
קאן (הונגריה)

קאן (בהונגרית: Kány) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו כפרים אחרים באירופה גם בקאן חל פיחות משמעותי בכמות האוכלוסייה מ-276 בשנת 1941, ו-52 בשנת 2013 עד ל-38 תושבים בלבד בשנת 2018. בקאן חיו לתקופת זמן מוגבלת מעט יהודים מדיה וקבצים בנושא קאן בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אולגה צינקר

אולגה צינקר היא שחיינית עבר ישראלית, אלופת ישראל ושיאנית ישראל בשחייה במשחה ל-50 מטר חזה ואלופת המכביה השש-עשרה (2001) במשחה ל-100 מטר חזה. צינקר התאמנה בקבוצת ירושלים רבתי בהדרכתם של דימה רבינסקי וברי אבנר. בהמדך היא למדה באוניברסיטת מערב וירג'יניה. באליפות ישראל בשחייה שנערכה בתחילת אוגוסט 2000 זכתה צינקר במדליית זהב במשחה ל-50 מטר חזה בשיא ישראלי חדש של 33.65 שניות, שיפור לשיא הטרי בן ה-6 חודשים של מירב שיקלר (34.21 שניות). שיא זה החזיק מעמד כ-4 שנים ונשבר על ידי מונה ירון (33.62 שניות). בתחרות השחייה של המכביה השש-עשרה שנערכו ביולי 2001 זכתה צינקר במדליית זהב במשחה ל-100 מטר חזה בתוצאה של 1:17.70 דקות. באליפות ישראל שנערכה בשנת 2001 זכתה צינקר במדלייתזה ב במשחה ל-50 מטר חזה בתוצאה של 35.19 שניות. באליפות ישראל שנערכה באוגוסט 2002 זכתה צינקר בשתי מדליות, כסף וארד. מדליית כסף במשחה ל-50 מטר חזה בתוצאה של 35.32 שניות, אחרי מירב שיקלר (35.11 שניות) ולפני שרון בר סלע (35.80 שניות) ומדליית ארד במשחה ל-100 מטר חזה בתוצאה של 1:18.29 דקות, אחרי מירב שיקלר (1:16.62 דקות) וגילי צוקרמן מהפועל גוש זבולון (1:17.96 דקות). אליפות ישראל בשחייה ממשיכה להניב שיאים, באתר וואלה, 7 באוגוסט 2000 מכביה, היום השני: אברבוך קפץ רק 5.60 מ', באתר ynet, 18 ביולי 2001 אורי שטיפט, שיא אגודות להפועל ירושלים, באתר ONE, ‏8 באוגוסט 2002 אורי שטיפט, שיא ישראלי למנזולה, באתר ONE, ‏9 באוגוסט 2002
קרסטטה

קרסטטה (בהונגרית: Keresztéte) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו כפרים אחרים באירופה גם בקרסטטה חל פיחות משמעותי בכמות האוכלוסייה מ-169 תושבים בשנת 1941, ו-36 בשנת 2015 עד ל-20 תושבים בלבד בשנת 2018. בקרסטטה חיו לתקופת זמן מוגבלת מעט יהודים מדיה וקבצים בנושא קרסטטה בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סוס גיגנטאוס

סוס גיגנטאוס (שם מדעי: Equus giganteus) הוא מין נכחד של סוס אשר חי במישורי העשב של מזרח אמריקה הצפונית בתקופת הפליסטוקן ונכחד לפני סביבות 12,000 שנה. בצורתו סוס זה דמה לסוס המוכר, אך היה גדול יותר ובעל מבנה ראש עבה יותר. הוא הגיע לאורך 3 מטר, לגובה של 2 מטר בכתפיים ולמשקל של 1,250 ק"ג, גדול הרבה יותר מכל סוס מודרני. ככל הנראה הוא גם היה מהיר מהם בזכות מבנה רגליו הארוכות יותר. בדומה לסוסים המודרניים הוא נע בעדרים ברחבי הערבות בחיפוש אחרי מזון ומים ובריחה מטורפים גדולים כמו זאבים, דובים גדולים ונמרים שן-חרבים. סוס גיגנטאוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
סגייה אל-חמרה

סגייה אל-חמרה (בספרדית: Saguía el Hamra; בערבית: الساقية الحمراء, תעתיק מדויק: אלסאקיה אלחמראא; מילולית: התעלה האדומה) הוא (יחד עם ריו דה אורו) אחד משני החלקים שהרכיבו את סהרה הספרדית. חלק זה הוא הצפוני ומשתרע מקו רוחב '27°50 בצפון ועד כף בוז'דור (קו רוחב 26°), כשליש משטח הטריטוריה (שליש המאוכלס יותר). בירתו בתקופת השלטון הספרדי הייתה לעיון (אותה חוצה התעלה האדומה שעל שמה נקרא החבל) ונכללה בו גם העיר סמארה. בעיירה ביר לחלו נוסדה רפובליקת סהרה הערבית הדמוקרטית. סגייה אל-חמרה, באתר אנציקלופדיה בריטניקה (באנגלית) Gwillim Law, Administrative Subdivisions of Countries: A Comprehensive World Reference
צ'מפלמלניה

צ'מפלמלניה (שם מדעי: Chapalmalania) הוא סוג נכחד של ראקון ענקי אשר חי בתקופת המיוקן לפני 3.6-3 מיליון שנה באמריקה הדרומית. המאובנים שלו התגלו בארגנטינה ובקולומביה. דביבון ענק זה היה החבר הגדול ביותר במשפחתו והוא הגיע לאורך 1.5 מטר, הגיע למשקל 20-80 ק"ג והיה דומה במראהו לפנדה ענקית אך היה בעל זנב קצר. הוא התפתח מהקיונסואה (Cyonasua) הקטן יותר ושניהם התבססו באמריקה הדרומית לפני הגעת מרבית הטורפים המאוחרים יותר. ככל הנראה הם הגיעו ממרכז אמריקה באמצעות שחייה בין איים, מאחר שהתפתחו באמריקה הצפונית מראקונים או חוטמנים. הצ'מפלמלניה היה מהגדולים שבטורפים הדרום-אמריקאים ואולי היה אוכל-כול או צמחוני כמו הפנדה. את רוב זמנו הוא בילה על הקרקע אך אולי גם טיפס על עצים. לאחר ההחלפה האמריקאית הגדולה הוא נכחד מהעולם, כתוצאה מהגעת טורפים מתקדמים ומוצלחים יותר ליבשת, כמו דובי הארקטותריום העצומים והסמילודון האימתני. מדיה וקבצים בנושא צ'מפלמלניה בוויקישיתוף צ'מפלמלניה, באתר GBIF (באנגלית)
מעבר למציאות (סרט, 2018)

מעבר למציאות (ברוסית: За гранью реальности) הוא סרט קולנוע רוסי בז'אנר הפנטזיה בבימויו של אלכסנדר בוגוסלבסקי ובהפקת חברת KINODANZ.‏ הסרט יצא ברוסיה ב-1 במרץ 2018 בהפצת Karoprokat.‏ מייקל, נוכל מוכשר, אוסף צוות של אנשים עם יכולות פאראנורמליות, על מנת לשדוד קזינו. עם זאת, הדברים לא הולכים לפי התוכנית והחברים מוצאים את עצמם בסכנת חיים. כדי להצילם, יהיה על מייקל לפעול מעבר למציאות — בעולם המסתורי של התת-מודע, שממנו זורמות יכולות העל של חבריו. מילוש ביקוביץ' - מיכאל (דובב לרוסית על ידי ניקולאי ביסטרוב) ליובוב אקסיונובה - ורוניקה אנטוניו בנדרס - גורדון (דובב לרוסית על ידי ולדימיר אנטוניק) יבגני סטיצ'קין - טוני אריסטארך ונס - אריק יורי צ'ורסין - קווין סרגיי אסטחוב - ויקטור ניקיטה דובנוב - ליאון פיוטר זקאוויצה - אלכס וסילי שמיאקינסקי - השומר של ליאון סרגיי גרקוב - שחקן בינואר 2018 הופיע הקדימון הראשון של הסרט. "מעבר למציאות", במסד הנתונים הקולנועיים IMDb (באנגלית) "מעבר למציאות", באתר Rotten Tomatoes (באנגלית) "מעבר למציאות", באתר Hulu סרטים (באנגלית) "מעבר למציאות", במסד הנתונים הקולנועיים KinoPoisk (ברוסית) מעבר למציאות באתר kinoafisha.info‏ אנטוניו בנדרס שיחק בסרט הרוסי "מעבר למציאות", oviedeo.ru‏ בסרט "מעבר למציאות", צוות של גיבורים יילחם בבעל קזינו אנטוניו בנדרס כיכב בסרט הרוסי "מעבר למציאות" הסרט הרוסי "מעבר למציאות" עם בנדרס ישוחרר בסתיו עבור הקולנוע הרוסי, אנטוניו בנדרס לבש דמות רמאי "Первый трейлер фильма «За гранью реальности» с Милошем Биковичем и Антонио Бандерасом". THR Russia (ברוסית). נבדק ב-2018-01-21. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ריו דה אורו

ריו דה אורו (בספרדית: Río de Oro; בערבית: وادي الذهب; מילולית: נהר הזהב) הוא (יחד עם סגייה אל-חמרה) אחד משני החלקים שהרכיבו את סהרה הספרדית. חלק זה הוא הדרומי ומשתרע מקו רוחב 26 ועד קו רוחב '20 21°, כשני-שלישים משטח הטריטוריה. המקום נקרא על שם ואדי רחב החוצה אותו, שנקרא בשם זה על ידי מגלה הארצות הפורטוגלי אלפונשו גונסלווס בלדיה (Afonso Gonçalves Baldaia (אנ')) ב-1436 כחלק ממשימת הקפת כף בוז'דור, מתוך אמונה כי בפנים היבשת גורף הנהר זהב. בירת החבל בתקופת השלטון הספרדי הייתה וייה סיסנרוס (כיום: דאח'לה). ריו דה אורו, באתר אנציקלופדיה בריטניקה (באנגלית) Gwillim Law, Administrative Subdivisions of Countries: A Comprehensive World Reference
סראנו (נהר בניקרגואה)

נהר הסראנו (בספרדית: Río Serrano) הוא נהר הזורם במחוז ריו סן חואן (Río San Juan Department) שבניקרגואה שבחלקה הדרומי של המדינה, כ-200 ק"מ מדרום-מזרח מעיר הבירה מנגואה. האדמה שליד הנהר ניתנת ליישוב, והוא מאוכלס בדלילות עם 34 נפש לקמ"ר. הטמפרטורה הממוצעת היא 23 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 2,220 מילימטרים בשנה. חודש יולי הוא החודש שיש בו הכי הרבה גשם (418 מ"מ גשם), וחודש מרץ הוא החודש שיש בו הכי פחות גשם (13 מ"מ גשם). Land Cover Classification (1 year) | NASA, Land Cover Classification (1 year) | NASA, ‏2019-03-20 (באנגלית) Population Density | NASA, Population Density | NASA, ‏2019-03-20 (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא נהרות ונחלים ובנושא גאוגרפיה של אמריקה המרכזית. אתם מוזמנים לתרום לוויקיפדיה ולהרחיב אותו.